Уебинар за ИНВЕСТИТОРИ: Възможности за инвестиране в творческите индустрии
2024-02-27 12:00 - 13:30 (Europe/Sofia)
На 27 февруари консорциумът по проект SPECTRA организира специализиран уебинар и кани “Seed” инвеститори (с инвестиции между 200 хил. и 1,5 млн. евро) от Ирландия и България, които имат инвестиционни интереси в творчески индустрии (аудио-визуални, музикални, сценични изкуства). Заедно с опитни инвеститори в творческите индустрии в партньорски формат ще имаме възможността да обсъдим сложността, особеностите и предимствата на инвестирането в творческия сектор и ще се задълбочим в пазарния подход и творческото предприемачество.

Работен език: Английски

Програма:

12:00 – 12:10Въведение и кратко представяне на проект SPECTRA, Хелена Дийн, WDC, водещ партньор12:10 – 12:20Кратко представяне на участниците.12:20 – 12:40Възможности и предизвикателства при инвестирането в творческите индустрии, Тиери Баужар, CEO Media Deals и партньор в проект SPECTRA12:40 – 12:55Споделяне на личен опит от инвеститор в творчески компании, Патрик Зукета12:55 – 13:20Въпроси и отговори12:20 – 13:30Обобщение и представяне на възможности за участие в следващи инициативи по проект SPECTRA.

Лектори и експерти:

Патрик Зукета (Франция/Португалия). През последните 20 години Патрик изгражда кариера като сериен предприемач, инвестирайки в различни пазари – от професионална аудиовизуална техника и технологии, до музикален интелект и образователни технологии, базирани на изкуствен интелект. Печалбите си от успешни начинания той реинвестира в нови. Първоначалната му експертиза е в областта на инженерните технологии, разширявайки се през годините към бизнес развитие с международен опит, а след това и към лидерство в стартиращи компании с експертиза в изграждането на мрежи от САЩ до Китай.

Тиери Баужар (Германия), Главен изпълнителен директор на Паневропейската инвестиционна мрежа Media Deals, която се фокусира върху творческите индустрии. Тиери има 20-годишен опит в областта на международното бизнес консултиране в културния и творческия сектор, като подпомага инвеститори и стартиращи компании да разработят съответната стратегия за финансиране. Предишният му опит включва ръководни длъжности във Vivendi (Лондон и Лос Анджелис) и Studio Babelsberg и Canalweb в Берлин. Като инвеститор в момента има 8 компании в портфолиото си.

Хелена Дийн (Ирландия), Програмен директор „Стратегическо за развитие на западния регион“ в Western Development Commission, водещ партньор в проект SPECTRA. С експертен опит в подкрепата на предприемачеството, иновациите и трансфера на технологии, тя активно работи за насърчаването на отворени иновации, клъстери и екосистеми в региона на Западна Ирландия. През последните 13 години се е посветила в подкрепата на стартиращи компании, нови технологии, бизнес планиране и мащабиране, пазарен анализ.

За да заявите участие в уебинара, изпратете Вашите: име и фамилия, позиция, организация и контакти на имейл адрес: info@innobridge.org не по-късно от 23.02.2023 г. Заявилите участие ще получат линк за достъп до уебинара. Местата са ограничени!

Уебинар SEW 2024: Предприемачески общности, финансиране и зелена промяна
2024-03-13 15:00 - 16:00
И тази година Русе отново се включва в Европейска седмица на стартиращите предприятия Startup Europe Week (SEW). Това е най-голямата международна инициатива от паралелно провеждащи се регионални събития, чиято цел е да помогне предприемачите в тяхното развитие и растеж, където и да се намират те. Събитията от поредицата представят местната предприемаческа екосистема и актуални възможности за подкрепа на стартиращи и млади компании.

SEW се провежда в повече от 300 града в 50+ страни, със сътрудничеството на 250+ местни съорганизатори. По време на SEW 2016, 2017, 2018, 2019, 2021, 2022 и 2023 повече от 150 000 предприемачи посетиха събития на SEW по целия свят и аудитория от 6 милиона+ предприемачи беше достигната чрез повече от 20 милиона импресии в онлайн и социалните канали.

Като регионален координатор на инициативата, БИЦ Инобридж отправя покана към Вас за участие в уебинара „Предприемачески общности, финансиране и зелена промяна“. Уебинарът ще се проведе на 13.03.2024 г. от 15:00 ч. в платформата Webex.

Програма на уебинара

ЧасТемаЛектор15:00 – 15:10Представяне на инициативата Европейска седмица на стартиращите предприятияДесислава Димитрова, БИЦ Инобридж15:10 – 15:20Как да се присъединим към европейска предприемаческа общностДесислава Димитрова, БИЦ Инобридж15:20 – 15:30Отворена покана към креативни бизнеси за участие в сесии „Sprint and Pitch” пред инвеститори от SPECTRA общносттаСтела Дионисиева, БИЦ Инобридж15:30 – 15:40„Посланици на зелената промяна: иновации и устойчивост за по-зелено бъдеще“Ирена Иванова, Русенска Търговско-Индустриална Камара (РТИК)15:40 – 15:50Възможности за финансиране по схемата „Подкрепа за семейните предприятия, предприятията от творческите индустрии и занаятите“Десислава Димитрова, БИЦ Инобридж15:50 – 16:00Въпроси и отговориДесислава Димитрова, БИЦ Инобридж

Събитието е безплатно, но е необходима предварителна регистрация. За да заявите своето участие, моля попълнете регистрационната форма. Връзката за включване ще ви бъде изпратена допълнително.

Регистрацията за уебинара приключи

Нощта на предприемачите: Най-голямото нетуъркинг турне в България идва в Русе
2024-03-19 19:00 - 22:30 | Бар-клуб „Канто“, пл. „Хан Кубрат“ 2,, Русе, 7000, България
„Нощта на Предприемачите“, нетуъркинг турне организирано от Ивайло Георгиев – Основател на Entrepreneurs Night Out, има спирка в гр. Русе на 19 март 2024г. То е най-масовата и широко обхватна инициатива от този вид, която някога е организирана у нас! „Нощта на Предприемачите“ обединява ентусиазирани хора от цялата страна за едно незабравимо събитие!

Какво представлява Нетуъркинг Турнето? То предоставя уникална възможност за срещи, обмен на идеи и установяване на важни бизнес връзки. Entrepreneurs Night Out създават платформа за събиране на всички, които се интересуват от бизнес и предприемачество и отварят възможност да срещнете ентусиазирани хора, да споделите информация, опит и контакти.

Програма на събитието:

19:00 ч. – 20:00 ч. : Регистрация и нетуъркинг

20:00 ч. – 20:30 ч. : Официална част

20:30 ч. – 00:00 ч. : Свободен нетуъркинг

Събудете вашия бизнес дух и се присъединете към бизнес общността!

Линк към събитието

Обучителен семинар "Иновации в HR подбора"
2024-03-21 15:30 - 17:30
Бизнес иновационен център Инобридж, в партньорство с IDEAS FreeBoss, организира обучителен семинар, предназначен за професионалисти в сферата на човешките ресурси, които искат да надградят своите умения в сферата на ефективния подбор и наемането на нови кадри на работа и/или стаж. Събитието ще се проведе на 21.03.2024г. от 15:30ч. в конферентната зала на Русенска търговско-индустриална камара, намираща се на бул. „Цар Фердинанд“ 3A, гр. Русе.

Част 1: Представяне на проект i-CoachПървата част на семинара ще се фокусира върху различните етапи на провеждането на успешна и ефективна стажантска програма, започвайки от създаването на план за провеждане, преминавайки през процеса на интервю и наемане, провеждането на стажа и завършвайки с неговата оценка и подобряването на използваната методика въз основа на получената обратна връзка.

Част 2: Лекция (под формата на уебинар) на тема „Ефективен Подбор и Наемане – Как Да Погледнем През Маската На Кандидата“ с гост-лектор Марк Де Турк.Дали сте изпитвали предизвикателството да подберете най-добрия кандидат за вашата компания, като разчитате само на информацията, която те ви предоставят? Дали се чудите как да видите през маската на кандидатите и да разкриете техния истински потенциал? Ако отговорът е „да“, то тази лекция е точно за вас! Проблемите с липсата на кадри засягат почти всеки бизнес, затова създадохме тази лекция, която ще ви помогне да разберете повече за:

Техники за задаване на правилните въпроси: Ще ви разкрием тайните на ефективното задаване на въпроси, които ще ви помогнат да получите релевантна информация от кандидатите и да се докоснете до техния истински потенциал.

Психологически аспекти на интервюирането: Ще разгледаме важните фактори, които трябва да вземете предвид при интервюирането на кандидатите, за да преодолеете предубежденията и да разкриете техния истински характер.

Анализ на невербалната комуникация: Ще ви предоставим техники за разчитане на невербалната комуникация на кандидатите, което ще ви помогне да разберете техните истински мисли и емоции.

Практически съвети за филтриране на информацията.

Информация за лектора: Марк Де Турк е известен международен обучител и коуч с повече от 22 години опит. Водил е семинари за топ-мениджъри и лидери в цяла Европа, Азия, Северна и Южна Америка. Помогнал е на над 1000 компании да подобрят своята организация, продажби и маркетинг стратегия, така че мениджърите да бъдат по-свободни и служителите да работят по-ефективно.

Информация за организацията: IDEAS FreeBoss е активна от 20 години в Европа с обучение, консултации и коучинг. В България сме обучили повече от 6000 управители и техните екипи.

Събитието е безплатно, но изисква предварителна регистрация. За да заявите своето участие, моля попълнете регистрационната форма.

Регистрацията за семинара приключи

Семинарът се организира в рамките на проект „i-Coach: Иновативен инструментариум за провеждане на стажове“, финансиран от програма Еразъм+ на ЕС.

Обучителен семинар "Иновации и дигитални тенденции в човешките ресурси"
2024-04-09 16:00 - 17:30 | Конферентна зала на Русенската Търговско-Индустриална Камара, бул. „Цар Фердинанд“ 3A, етаж 2, Русе, Русе, 7000, Bulgaria
Успешното наемане на кадри и тяхното задържане е един от основните проблеми на всеки съвременен бизнес. А могат ли дигиталните технологии да помогнат в ефективното управление на човешките ресурси? Кои са някои новостите в тази сфера?

Бизнес Иновационен Център ИНОБРИДЖ ви кани да научим заедно отговора на тези въпроси по време на семинара „Иновации и дигитални тенденции в човешките ресурси“. С помощта на водещи експерти в областта на HR, ще разгледаме най-новите тенденции в управлението на таланти, набирането и развитието на служители и внедряването на дигитални решения.

Програма:

16:00ч. – 16:40ч. „Новаторски Подходи в Човешките Ресурси“ | Росислава Борисова, управител на Център за професионално обучение TrainSoftРосислава Борисова е създател на Център за професионално Обучение ТреинСофт. Повече от 20 години усъвършенства подхода си към откриване на потребностите на екипите и предоставянето на ефективни обучения за оптимизиране на работните процеси във фирми и организации.Заедно с Росислава, ще разберем кои са добрите практики при търсене/наемане на служители, и как прилагането на иновациите в подбора на персонал могат да допринесат за ефективни решения за справяне със задържането на служители и развиване на техния капацитет.

16:40ч. – 17:20ч. „Дигитални Подходи в Човешките Ресурси“ | Анита Тотева, консултант ITS решения в Konica Minolta БългарияАнита има над 10 годишен опит в IT сферата, с фокус върху анализ на бизнес процеси и консултиране на клиенти. Тя е консултирала проекти в различни по мащаб и дейност организации като производствени компании, логистични такива, ритейлъри, компании в сферата на услугите и други. Коника Минолта България е сертифицирана като Топ Работодател за 2024г. от престижния Top Employers Institute, с най-значителен ръст именно в категории като „Кариера“ и „Дигитален HR”. В последните години Konica Minolta бързо успява да спечели позицията на надежден партньор за платформи за дигитално работно място и смарт видеонаблюдение, свързвайки хора, технологии и информация.Заедно с Анита ще научим как съвременни дигитални HR решения като електронно трудово досие, електронен регистър на документи и автоматизиране на бизнес процесите могат значително да подобрят управлението човешките ресурси в един бизнес.

17:20ч. – 17:30ч. i-Coach: Иновативен инструментариум за внедряване на стажантски програми | Айри Мемишев, мениджър проекти в БИЦ ИнобриджКакво прави една стажантска програма ефективна или не? Как да организираме подобна програма и как да я изпълним? Защо изобщо един бизнес трябва да има стажантска програма? Айри Мемишев, ще представи иновативната i-Coach програма за създаване и управление на стажантски програми, предоставяща отговор на тези въпроси, както и пълен набор от необходими ресурси.

17:30ч. – 18:00ч. Нетуъркинг коктейл

Събитието е безплатно, но изисква предварително записване чрез формата за регистрация. Заявилите участие ще получат допълнително потвърждение.

Регистрацията за семинара приключи

Семинарът се организира в рамките на проект „i-Coach: Иновативен инструментариум за провеждане на стажове“, финансиран от програма Еразъм+ на ЕС.

Национално информационно турне на София Тех Парк в Русе: Пътят на предприемача
2024-04-10 15:30 - 18:00 | Хотел “Дунав Плаза”, пл. „Свобода“, Русе, Русе, 7000, Bulgaria
Бизнес иновационен център Инобридж обявява, че е регионален партньор и съорганизатор на едно от най-важните събития на годината за предприемаческата общност – Националното информационно турне на София Тех Парк. Това събитие е част от обиколката на инкубационната програма South East European Innovators Program (SEEIP), която ще посети 13 града в страната, включително и Русе.

Турнето има за цел да представи предимствата и възможностите, които София Тех Парк предлага за развитие на бизнес идеи, стартъпи и предприемачески проекти. Участниците ще имат възможност да се срещнат с експерти от инкубационната програма, да научат повече за процеса на кандидатстване и да разберат как да ускорят растежа на своя бизнес.

Програма на събитието:

15:30 – 16:00 Регистрация

16:00 – 16:10 Официално откриване на събитието

16:10 – 16:30 Презентация от регионалните партньори относно местните политики за насърчаване на предприемачеството

16:30 – 17:00 Презентация на София Тех Парк

17:00 – 17:30 Презентация на Джуниър Ачийвмънт България

17:30 – 18:00 BeDigital: Как да впрегнем модерните дигитални технологии за по-успешни бизнес модели. Г-н Айри Мемишев от Русенска Търговско-Индустриална Камара ще представи проекта BeDigital, който изследва как бизнес лидерите могат да създават устойчиви и ефективни дигитализирани бизнес модели.

След 18:00 Лек коктейл и време за въпроси и нетуркинг

Всеки, който желае да участва в това вълнуващо събитие, може да се регистрира безплатно на следното място:

Регистрирайте се сега

Защо да участвате?

Това събитие представлява възможност за всеки предприемач, стартъп или студент, който иска да разшири своите знания и мрежа от контакти в сферата на иновациите и технологиите. Участието в турнето на София Тех Парк ще ви позволи да:

Научите от първа ръка за възможностите и предимствата, които инкубационната програма SEEIP предлага за развитието на вашия бизнес или идея.

Срещнете се с експерти и успешни предприемачи, които вече са извървели пътя от идея до реализация и растеж на своите бизнеси.

Обмените опит и идеи с други предприемачи и стартъпи, които, подобно на вас, търсят начини за иновации и устойчиво развитие.

Получите ценни съвети относно процеса на кандидатстване и участие в програмата, както и информация за допълнителни ресурси и подкрепа от Европейската мрежа Enterprise Europe Network и други партньорски организации.

Вдъхновите се от истории за успех и да научите как да преодолеете потенциални предизвикателства на пътя към успеха.

Как да се подготвите за събитието?

Преди да дойдете на събитието, помислете за въпроси, които бихте искали да зададете на презентаторите и експертите. Разгледайте предварително информацията за инкубационната програма SEEIP на София Тех Парк, както и за другите организатори и партньори на турнето. Това ще ви помогне да максимизирате ползата от вашето участие.

Не пропускайте тази страхотна възможност да се включите в дискусии за бъдещето на бизнеса и иновациите, да се запознаете с нови хора и да поставите началото на успешни бизнес взаимоотношения. Очакваме ви!

Работилница Преобразяване чрез Нейрографика: Техники за справяне с работния стрес
2024-05-12 15:00 - 17:00 | Конферентна зала на Русенската Търговско-Индустриална Камара, бул. „Цар Фердинанд“ 3A, етаж 2, Русе, Русе, 7000, Bulgaria
Стресът действа като ускорител:ще тласка или напред или назад, но вие избирате каква да е посоката!
Chelsea Erieau

Осъзнавате ли каква е причината за работния стрес и тревожност при Вас/екипа Ви?Разбирате ли какво точно е стресът, как работи и как ви се отразява?Какви техники са управление на стреса познавате?А какви техники за управление на стреса използвате?

Това са само част от въпросите, които ще разгледаме по време на нашата среща, която е част от поредицата „Дни за осъзнаване на работния стрес“ в рамките на проекта „StressOut – Съвременни методи за управление на работния стрес„. Събитието ще се проведе на 12 май от 15:00ч. в конферентната зала на Русенска Търговско-Индустриална Камара, намираща се на бул. „Цар Фердинанд“ 3А, ет. 2.

Ще ви представим и една от техниките на иновативния метод Нейрографика, с която можете много бързо и по изключително приятен и красив начин да намалявате сами нивото на стреса, щом усетите да се надига. Събитието е подходящо за HR специалисти, мениджъри на компании и екипи, психолози, коучове, както и за всеки, който иска да научи повече за стреса и как може да го управлява.

Участието в работилницата е безплатно, но е необходимо да се регистрирате предварително чрез предоставената форма за регистрация. Регистриралите се ще получат допълнително потвърждение за участие.

Регистрацията за събитието приключи

Проектът StressOut има за цел да предостави инструменти за превенция и управление на стреса както на лично, така и на бизнес ниво. Проектът ще създаде иновативен курс за обучение с дейности за учене чрез преживяване, които да дадат възможност както на работодатели, така и на служители да се справят със стреса и прегарянето на работното място, както и ефективни техники за предотвратяването им чрез лесно достъпни съвременни инструменти.

Водещ на събитието е Гергана Дееничина – персонален и бизнес коуч, треньор по емоционална интелигентност, инструктор по Нейрографика. Повече за Гергана и работата й ще намерите тук:www.gerganadeenichina.comwww.ladylead.orgwww.neurographicaonline.com

Уъркшоп Координация и укрепване на иновационните екосистеми: Ролята на организациите за подкрепа на бизнеса
2024-05-16 14:00 - 16:00 | Онлайн събитие
Подкрепата за иновации може да бъде предизвикателство, тъй като изисква да се отчитат уникалните нужди и потенциал на различните агенти на иновации, както и изграждането на култура на сътрудничество и доверие. Отключете потенциала на вашата предприемаческа екосистема, като се присъедините към онлайн уъркшопа на проекта ACCELERO за „Координация и укрепване на иновационните екосистеми: Ролята на организациите за подкрепа на бизнеса“. Бъдете с нас на 16-ти май от 14:00 до 16:00 CET, за да навлезете в изкуството на създаване на динамични иновационни общности.

Семинарът се организира от БИЦ ИНОБРИДЖ и Европейската мрежа на бизнес и иновационни центрове (EBN) и е отворен за организации за подкрепа на бизнеса и всички други заинтересовани страни, които желаят да трансформират своите локални екосистеми и да насърчават иновациите и предприемачеството.

Ето какво ще получите:

Експертни прозрения и ресурси: Получете ценни знания и инструменти за осъществяване на значими промени във вашата екосистема.

Най-добри практики на разкритие: Научете доказани стратегии за изграждане на процъфтяващи иновационни общности и насърчаване на ангажираността.

Сътрудничество между колеги: Мрежови взаимодействия и споделяне на опит с други организации за подкрепа на бизнеса.

Нашата програма включва:

Представяне на наръчника за изграждане на иновативни екосистеми на EBN.

Най-добри практики в изграждането на общности и създаването на ангажираност.

Панелна дискусия за предизвикателствата и възможностите за трансформация на локалната екосистема.

Участието е безплатно. За да гарантирате вашето участие, моля, подайте вашата регистрация не по-късно от 10-ти май 2024 г.

Регистрацията за уебинара приключи

С нетърпение очакваме вашето присъствие. Да вдъхновим, иновираме и изведем нашите локални иновационни екосистеми на нови висоти.

Проектът ACCELERO се стреми да насърчи иновациите в по-малко развитите бизнес екосистеми и да изгради паневропейска общност за сътрудничество и мрежово взаимодействие. За да научите повече за проекта и неговите дейности, последвайте ни в LinkedIn и Twitter или се присъединете към общността ACCELERO в платформата Euroquity.

Уебинар Законът на ЕС за AI: Рамка за етичен AI, креативност и бизнес успех
2024-06-13 14:00 - 15:00 | Онлайн събитие
Готови ли сте за новата ера на отговорния изкуствен интелект?

На този уебинар ще имате възможност да се запознаете с наскоро приетия Закон на ЕС за изкуствения интелект – новаторски регламент, който определя стандартите за етично разработване и внедряване на AI в Европейския съюз.

Присъединете се към нашето събитие и получете ценна информация за:

Основните цели на Закона на ЕС за AI: Разберете движещата сила на регламента и неговия фокус върху насърчаването на надежден AI.

Класификацията на риска и задълженията: Научете как Законът на ЕС за AI категоризира системите за изкуствен интелект въз основа на тяхното ниво на риск и съответните изисквания за съответствие за предприятията.

Въздействието върху творческите и културните индустрии: Разберете как Законът на ЕС за AI ще се отрази на творческите и културните индустрии и какви стъпки могат да предприемат компаниите, за да гарантират спазването му.

Изграждане на етичен AI: Открийте най-добрите практики за разработване и внедряване на системи за изкуствен интелект, които са прозрачни, справедливи, безпристрастни и отговорни.

Възможности и ползи: Открийте потенциала на Закона на ЕС за AI за стимулиране на иновациите, изграждане на доверие и създаване на конкурентно предимство за предприятията, които възприемат отговорен изкуствен интелект.

Този уебинар е подходящ за:

Представители на бизнеса от креативните и културни индустрии;

Разработчици и инженери на изкуствен интелект;

Продуктови мениджъри и специалисти по данни;

Специалисти по право и съответствие;

Организации за подкрепа на бизнеса;

Всеки, който се интересува от разбирането на въздействието на Закона на ЕС за AI върху бъдещето на технологиите.

Работният език по време на уебинара ще бъде английски.

Лектори

Гинка Христова – Завършила е с отличие Юридическия факултет на УНСС и е специализирала европейско право в Университета в Ница, Франция, интелектуална собственост и електронна търговия към Академията на Световната организация за интелектуална собственост и е преминала курс „Интернет и общество: Технологии и политики на контрол“ към Центъра за интернет и общество „Бъркман“ в Харвардския университет. Понастоящем е докторант в Университета по библиотекознание и информационни технологии, дисертация: „Приложение на изкуствения интелект в управлението на обработката на лични данни. Ползи и рискове от изкуствения интелект за сигурността на данните“.

Г-жа Христова е носител на престижната награда „Млад юрист на годината“ за 2014 г и е известен лектор, канен на множество международни събития като TECHSAUS Global Summit 2022 в Банкок, Тайланд, и Cyberpolices Summit. Тя е автор на монографията “Феноменът Киберпрестъпност – Стратегия за борба и конкретни мерки” (Le phénomène “cybercriminalité”: Stratégie pour combattre la cybercriminalité et mesures concrètes (French Edition)”. Понастоящем тя е асоцииран преподавател в Харвардския университет за курса CopyrightX за България, както и експерт по съответствието в областта на защитата на личните данни, DeFi, AML/KYC.

Слави Танкеин – Магистър по право и магистър по информационна сигурност от Националната военна академия. След юридическа кариера в престижни адвокатски кантори и частни компании, Слави Танкейн се занимава с проекти третиращи дигиталното право и технологиите. Притежава богат опит в областта на GDPR. Той е длъжностно лице по защита на данни за редица държавни органи, както и за публични и частни компании. Носител е на множество награди за високи постижения и иновации в областта на цифровите технологии и правото.

Той е и Главен изпълнителен директор на Legalworld.bg – водеща българска правна онлайн медия, и съосновател на ILAC (International Legal Advice Center), европейска неправителствена организация, филиал на Харвардския университет, специализирана в областта на приложението на цифровото право в публичното пространство.

Участието е безплатно. За да гарантирате вашето участие, моля, направете вашата регистрация не по-късно от 11-ти юни 2024 г.

Регистрация за уебинара

Име*Фамилия*Имейл адрес*ОрганизацияДлъжностДържаваПолитика за поверителностПрочетох и съм съгласен/а с политиката за поверителност.*EmailРегистрация
Please enable JavaScript in your browser to submit the form

Уебинарът се организира от БИЦ ИНОБРИДЖ и е част от проект SPECTRA – Стимулиране ефективността на регионалните екосистеми в креативните и творчески индустрии.

Уъркшоп Иновации без граници: Изграждане на по-силни екосистеми чрез сътрудничество
2024-06-25 10:00 - 12:00 | Онлайн събитие
Вие сте организация за бизнес подкрепа, университет, стартираща компания, МСП или иноватор, който се стреми да създаде процъфтяваща екосистема? Присъединете се към уъркшопа на ACCELERO „Иновации без граници“ и открийте силата на трансграничното сътрудничество!

Този уъркшоп е създаден, за да насърчи трансграничното сътрудничество в областта на иновациите и бизнес подкрепата. Целта му е да предостави на различните заинтересовани страни в иновациите инструментите и знанията, за да се свържат с международни партньори, да споделят добри практики и да се възползват от настоящите възможности за сътрудничество. Нашата крайна цел е да ангажираме ключови участници от местните иновационни екосистеми в целия ЕС, за да ги включим в общите ни усилия за преодоляване на иновационната пропаст между регионите на ЕС.

Ето какво ще получите:

Използване на силата на ACCELERO: Открийте как проектът ACCELERO съкращава разликата между европейските иновационни екосистеми. Научете как да използвате неговите ресурси и мрежа, за да стимулирате своя растеж.

Отключване на потенциала на Euroquity: Разгледайте платформата за свързване Euroquity, вашия универсален посредник за свързване със стартиращи компании, инвеститори и други иновационни играчи в Европа.

Примери от реалния свят: Вдъхновете се от организациите за бизнес подкрепа, които успешно са тествали иновативни услуги, създадени съвместно чрез проекта ACCELERO. Вижте как сътрудничеството може да доведе до осезаеми резултати.

Възползвайте се от безплатни програми за иновационна подкрепа: Научете за EIC Scaling Club, EU-LAC Digital Accelerator и SPECTRA Project. Открийте как тези инициативи могат да подкрепят вашите специфични нужди и да ускорят вашето иновационно пътуване.

Двучасовият уъркшоп ще се проведе онлайн на 25 юни от 10:00 до 12:00 CET. Участието е безплатно.

Програма:

10:00 – 10:15 Проект ACCELERO: Представяне на проекта ACCELERO – дейности, резултати и въздействие.

10:15 – 10:30 Euroquity и общността на ACCELERO: Научете как да използвате Euroquity, платформата за свързване на стартиращи компании, инвеститори и организации за бизнес подкрепа и открийте информацията, достъпна в общността на ACCELERO.

10:30 – 10:45 Фондация YES: Разберете как Фондация „Младежко предприемачество“ е изпробвала пилотно иновативни услуги за бизнес подкрепа, създадени съвместно в рамките на проекта ACCELERO.

10:45 – 11:00 Бизнес Е-инкубатор Go-Up: Научете за иновативните услуги за подкрепа, тествани от Бизнес Е-инкубатор Go-Up чрез проекта ACCELERO.

11:00 – 11:15 Предприемачески център на окръг Крапина-Загорие (Предстои потвърждение): Разгледайте как тази организация за бизнес подкрепа е внедрила иновативни услуги в рамките на проекта ACCELERO.

11:15 – 11:30 Проект SPECTRA: Научете за програмата SPECTRA Investment Sprint & Pitch, насочена към стартиращи компании и МСП в творческите индустрии, предлагаща възможност за получаване на обратна връзка от реални инвеститори.

11:30 – 11:45 EU-LAC Digital Accelerator: Разберете как тази инициатива насърчава сътрудничеството и иновациите между ЕС и Латинска Америка, подкрепяйки стартиращи компании и МСП до етап готов за инвестиция.

11:45 – 12:00 EIC Scaling Club: Открийте как EIC Scaling Club подкрепя европейските дълбоко технологични компании в глобалното им въздействие, като ги свързва с инвеститори и индустриални заинтересовани страни.

Регистрация:За да осигурите участието си, моля, попълнете регистрационната форма по-долу. Събитието ще се проведе в платформата Cisco Webex, а регистрираните участници ще получат връзка за достъп няколко дни преди провеждането му.

Регистрацията за уебинара приключи

Очакваме с нетърпение вашето присъствие. Нека вдъхновим, иновираме и насърчим развитието на нашите местни иновационни екосистеми.

Проектът ACCELERO се стреми да стимулира иновациите в по-слабо развитите бизнес екосистеми и да изгради паневропейска общност за сътрудничество и мрежуване. За да научите повече за проекта и неговите дейности, следвайте ни в LinkedIn и Twitter или се присъединете към общността на ACCELERO в платформата Euroquity.

Уебинар "Права и задължения на електронните търговци"
2024-06-27 15:00 - 17:00
БИЦ Инобридж представя информация за предстоящ уебинар за търговци, които желаят да оперират онлайн, организиран от Българската търговско-промишлена палата (БТПП) и Европейският потребителски център (ЕПЦ). Ако планирате да стартирате електронен магазин или вече имате опит като собственик на онлайн бизнес, това събитие е идеално за вас.

Основни Теми

По време на уебинара, участниците ще научат важни аспекти на онлайн търговията, включително каква е минималната задължителна информация, която трябва да включите в Общите условия на сайта си, за да бъдете в съответствие с нормативните изисквания. Ще се разгледа как се разпределят транспортните разходи, когато потребителят върне купената стока, като ще се обсъдят и правата на потребителите за връщане на продукт и срокове за отказ от договора. Важен акцент ще бъде поставен върху преддоговорната информация, която трябва да бъде предоставена на клиента преди поръчката. Също така, ще бъдат разгледани разликите между законова и търговска гаранция и как да ги прилагате ефективно.

Уебинарът ще обхване и процедурите за алтернативно решаване на спорове, като ще бъде обяснено как помирителните комисии могат да помогнат при възникване на спорове с потребители. Особено внимание ще бъде обърнато на ролята на ЕПЦ при решаване на трансгранични спорове, като ще се предостави информация за това как центърът може да съдейства при проблеми с клиенти от други държави.

Събитието е отлична възможност да се запознаете с актуалните изисквания и практики в областта на електронната търговия. Ще имате възможност да зададете своите въпроси и да получите експертни съвети от професионалисти в областта.

Програма на Уебинара

15:00 ч. – Откриване Представител на БТПП

15:10 – 15:20 ч. – Ролята на ЕПЦ при разрешаване на трансгранични жалбиСоня Спасова, ЕПЦ

15:20 – 15:50 ч. – Изисквания за преддоговорна информация на сайта. Право на връщанеИгнат Арсенов, Христо Трендафилов, КЗП

15:50 – 16:00 ч. – Въпроси

16:00 – 16:30 ч. – Законова и търговска гаранция, срокове и задълженияИгнат Арсенов, Христо Трендафилов, КЗП

16:30 – 17:00 ч. – Въпроси

Не пропускайте да се регистрирате до 26 юни 2024 г., за да осигурите своето място в този полезен и информативен уебинар.

Регистрация

Уебинар "Играещият човек: Умения, технологии и търсене в развиващата се творческа и гейминг индустрия"
2024-07-02 10:00 - 11:00 | Онлайн събитие
Българската гейминг индустрия преживява бурен растеж и разбирането на нейното позициониране в европейския пейзаж е от решаващо значение за инвеститорите, стартиращите компании и творческите специалисти.

Присъединете се към нашия уебинар „Играещият човек: Умения, технологии и търсене в развиващата се творческа и гейминг индустрия“ и получете ценна информация от първото национално проучване на гейм индустрията като част от творческата екосистема на България, обхващащо над 1200 участници!

Какво ще научите:

Актуални данни за българската гейминг индустрия и нейната връзка с по-широкия творчески и културен пейзаж чрез обширно проучване с над 1200 участници;

Какво е бизнес и социалното въздействие на гейминга в България и Европа;

Кои са ключовите умения, необходими за успех в творческите и гейминг индустрии;

Какво мотивира и демотивира професионалистите в тази област;

Текущото ниво на използваните технологии в културния и арт сектора;

Ценни данни за популярните жанрове игри и нововъзникващите тенденции, оформящи индустрията.

Събитието е подходящо за:

Инвеститори с интереси в креативните и творчески индустрии;

Стартиращи компании;

Професионалисти, работещи в областта на креативните и творчески индустрии;

Представители на бизнеси в КТИ;

Бизнес подкрепящи организации в сферата на КТИ;

Гост лектори:

Доктор Петя Колева е европейски експерт, основател на компания Интеркултура Консулт (София, България) и специалист в областта на иновациите в сферата на изкуствата, културата и творческите индустрии. Ръководител на екипа и изследовател на проекта Humans at Play: Творци и потребители, фокусиран върху индустрията за видеоигри. От 2004 г. е експерт и заместник-председател на Изпълнителната агенция за научни изследвания и на Изпълнителната агенция за европейско образование и култура към Европейската комисия, както и експерт по специфични секторни политики (напр. културно наследство) на ЕС и иновационните инициативи за културния и творческия сектор.

Милена Бербенкова е специалист в анализ и развитие на публики. Тя координира дейностите по миркоинкубационните проекти на Интеркултура Консулт. В края на 2021 г. работи по обзорното проучване на гейминг индустрията в България. Милена е част от екипа, изпълняващ проучвания на публики за културни събития и организации в България през последните години и инициира проучването на творци и публики в ситуацията на пандемия и трансформация на нуждите.

Независимо дали сте инвеститор, основател на стартираща компания или творчески професионалист, този уебинар ще ви даде знанията и данните, необходими за вземане на информирани решения и развитие в динамичния свят на видео игрите.

Официалният език на събитието ще бъде английски.

Регистрация за уебинара

Име*Фамилия*Имейл адрес*ОрганизацияДлъжностДържаваПолитика за поверителностПрочетох и съм съгласен/а с политиката за поверителност.*EmailРегистрация
Please enable JavaScript in your browser to submit the form

Уебинарът се организира от БИЦ ИНОБРИДЖ и е част от проект SPECTRA – Стимулиране ефективността на регионалните екосистеми в креативните и творчески индустрии.

Уебинар: Как ИИ променя света на преводачите, копирайтърите и графичните дизайнери в България
2024-07-30 10:30 - 11:15 | Онлайн събитие
В епоха на бързо развиващи се технологии разбирането на тяхното въздействие върху творческите професии е от решаващо значение. Изкуственият интелект е една от основните технологии на цифровата трансформация. Очаква се той да доведе до загуба на работни места, първоначално в професии, характеризиращи се с рутинни дейности, но все повече и в творческите професии. Как преводачите, графичните дизайнери и копирайтърите в България възприемат възхода на изкуствения интелект? Чувстват ли се заплашени или виждат в това нови възможности?

Присъединете се към нашия уебинар, който изследва динамичната пресечна точка на изкуствения интелект и творческите професии и ще представи нагласите на преводачите графичните дизайнери и копирайтъри в България към изкуствения интелект. Запознайте се със заплахите и промените, които дигиталните технологии носят на творческата индустрия и да откриете какво бъдеще очаква тези професии. Уебинарът ще представи анализ на резултатите от две емпирични социологически проучвания за отношението на представителите на трите професии в България към изкуствения интелект и техните виждания за бъдещето им под негово влияние.

Какво да очаквате:

Представяне на задълбочен анализ от две обширни емпирични изследвания върху възприятията на преводачи, графични дизайнери и копирайтъри в България към ИИ.

Изводи за последствията от ИИ върху работните роли, отговорностите и бъдещето на творческите професии.

Възможности за интерактивна дискусия с нашия изтъкнат гост-лектор, д-р Багрян Маламин, изследовател в Института по философия и социология към Българската академия на науките (ИФС-БАН).

Защо да участвате?

Ще научите как ИИ променя творческите професии и какво означава това за професионалистите в тези области.

Ще откриете възможностите и предизвикателствата, които ИИ представя пред творческата индустрия.

Възможност да осъществите нови контакти с изследователи и утвърдени специалисти, които се интересуват от бъдещето на творческите професии.

Какво ще научите:

Разберете нагласите на преводачи, графични дизайнери и копирайтъри в България към ИИ и дигиталните технологии.

Открийте как тези професии възприемат заплахите и възможностите, представени от ИИ.

Изследвайте еволюиращите роли и отговорности в рамките на творческите професии под влиянието на технологичния напредък.

Получете прозрения за бъдещата траектория на творческите професии в контекста на продължаващата дигитална трансформация.

За нашия лектор:

Д-р Багрян Маламин е изследовател в ИФС-БАН. Той изучава дигиталната трансформация и влиянието на изкуствения интелект върху творческите професии. Неговите научни интереси са в областта на социологията на труда и социологията на професиите. Участвал е като младши изследовател, експерт и специалист по разпространение в няколко проекта и изследователски дейности на Европейската комисия: проект SWIRL, BEYOND4.0, EUPACK и EUROFOUND.

Д-р Маламин има обширен опит в маркетинговите комуникации – консултации по маркетингови комуникации, анализ на медии, дигитални маркетингови кампании и анализ на медийната ефективност, както и организиране на различни комерсиални и научни събития. Със значителен опит в маркетинговите комуникации и участие в множество проекти на ЕС, неговите прозрения за дигиталната трансформация на творческите професии са безценни.

Публикации:

Kirov V, Malamin B. Are Translators Afraid of Artificial Intelligence? Societies. 2022; 12(2):70. https://doi.org/10.3390/soc12020070

Malamin, B. Attitudes of Graphic Designers and Copywriters in Bulgaria towards Artificial Intelligence. Inclusive Futures for Europe: Addressing the Digitalisation Challenges. BEYOND4.0 Scientific Conference Sofia 2021 Proceedings (pp.111 – 138) Edition: 1 Chapter: 8, 2022, Publisher: Printing-office of Prof. Marin Drinov Publishing House of Bulgarian Academy of Sciences, ISBN 978-619-245-254-4.

Киров, В., & Маламин, Б.(2020). Ще отнеме ли изкуственият интелект работата на преводачите?, Социологически проблеми (2/2020), 511-533

За кого е подходящ уебинарът?

Творчески професионалисти: Преводачи, графични дизайнери, копирайтъри и други творци, които искат да разберат въздействието на ИИ върху работата си.

Лидери и мениджъри, ръководещи творчески екипи и проекти, стремящи се да бъдат в крак с технологичния напредък.

Изследователи, академици и анализатори: Лица, интересуващи се от социологията на труда, дигиталната трансформация и ролята на ИИ в творческите професии.

Официалният език на събитието ще бъде английски.

Не пропускайте тази възможност да бъдете информирани и вдъхновени за бъдещето на творчеството в ерата на ИИ.

Регистрация за уебинара

Име*Фамилия*Имейл адрес*ОрганизацияДлъжностДържаваПолитика за поверителностПрочетох и съм съгласен/а с политиката за поверителност.*EmailРегистрация
Please enable JavaScript in your browser to submit the form

Уебинар: Прилагане на стратегии и способи за защита на правата върху търговски марки и промишлени дизайни
2025-09-30 11:00 - 12:00
В условията на силна конкуренция и динамични пазари защитата на търговските марки и промишлените дизайни е ключов фактор за устойчивостта и развитието на бизнеса. Ефективното прилагане на стратегии за защита гарантира не само съхраняване на инвестициите в иновации и креативност, но и укрепва доверието на потребителите и партньорите.

В тази връзка Патентното ведомство на Република България, съвместно със Службата на Европейския съюз за интелектуална собственост (EUIPO/СЕСИС), организира уебинар на тема: „Административнонаказателното производство като способ за защита на правата върху търговски марки и промишлени дизайни“.

Акценти в програмата

Механизми за защита на правата върху интелектуалната собственост;

Практически стъпки и инструменти за справяне с нарушения;

Значението на защитата на промишлени дизайни и търговски марки за бизнеса и потребителите.

За кого е полезно

Събитието е насочено към:

Малки и средни предприятия;

Представители по индустриална собственост;

Адвокати;

Притежатели на права върху индустриалната собственост.

Как да участвате

Участието в уебинара е безплатно, но е необходима регистрация. Линк за достъп ще бъде изпратен след успешна регистрация.

РЕГИСТРАЦИЯ

БИЦ ИНОБРИДЖ насърчава участието на предприемачи, специалисти и всички заинтересовани лица, за да повишат знанията си и да приложат на практика ефективни подходи за защита на своите търговски марки и промишлени дизайни.
